Povprečna življenjska doba zobnih kron je med 10 in 15 let. Toda njihova obstojnost in dejanska življenjska doba sta pravzaprav odvisna od številnih dejavnikov in se razlikujeta od pacienta do pacienta.
Ključni so kakovost materiala, pravilna izdelava krone, izkušnje in strokovnost stomatologa ter pravilno pripravljen ugriz. Za čim daljšo obstojnost zobnih kron vsekakor priporočamo redne kontrolne preglede ter pravilno in redno vzdrževanje ustne higiene.